Diari Oficial de la Generalitat Valenciana


Sumari del DOGV 4737, del 22-04-2004 (2004/3842)

RESOLUCIÓ de 13 d'abril de 2004, del conseller de Presidència, per la qual s'adjudiquen 25 beques per a la realització de pràctiques professionals de Periodisme i Audiovisuals.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3842


Organisme emissor
:   Conselleria de Presidència

Tipus de document
:   Resolució

RESOLUCIÓ de 13 d'abril de 2004, del conseller de Presidència, per la qual s'adjudiquen 25 beques per a la realització de pràctiques professionals de Periodisme i Audiovisuals. [2004/3842]
  
Antecedents de fet
  
Per orde de 26 de febrer de 2004, del conseller de Presidència (DOGV núm. 4.704, de 03.03.04), es convocaren 25 beques per a la realització de pràctiques professionals de periodisme i audiovisuals.
  
Hi ha crèdit consignat a l'efecte, la Intervenció Delegada de la Presidència de la Generalitat informa favorablement amb càrrec a la línia pressupostària 51.27.02.472.65.0 i hi ha suficient consignació pressupostària en els Pressupostos de la Generalitat Valenciana per a l'exercici de 2004.
  
La proposta de la Comissió Avaluadora de 8 d'abril de 2004, continguda en l'acta lliurada a l'efecte després de concloure el procés selectiu i la corresponent baremació, previst en la base 7ª de la convocatòria.
  
Fonaments jurídics
  
Vistes les facultats que em conferix la base 8ª de la citada convocatòria aprovada per Orde de la Conselleria de Presidència de 26 de febrer de 2004, resolc:
  
Primer
  
Adjudicar les 25 beques per a la realització de pràctiques de periodisme i audiovisuals als beneficiaris que tinguen la nota més alta, que s'indiquen en l'annex A, indicant la classe de beca obtinguda.
  
Segon
  
Constituir una borsa de reserva amb les persones que es relacionen en l'annex B beneficiaris de la beca en el cas de renúncia, desistiment o incompliment d'obligacions per part dels becaris.
  
Tercer
  
Desestimar les sol·licituds presentades per la resta d'aspirants pels motius que s'expressen a continuació:
  
1. Per haver presentat la seua sol·licitud fora del termini establit: últim dia, 31 de març de 2004, annex C.
  
2. Per no complir amb els requisits exigits en la convocatòria, annex D.
  
3. Per no haver-se presentat a l'examen oral, annex E.
  
4. Per no haver superat la puntuació mínima exigida (expedient+examen oral) per a formar part del llistat de reserva prioritzat, annex F.
  
Quart
  
Els beneficiaris hauran d'acreditar estar al corrent de les seues obligacions tributàries i amb la Seguretat Social d'acord amb el que disposa l'Orde de 3 de maig de 1996, de la Conselleria d'Economia i Hisenda.
  
Contra esta resolució, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb allò previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb allò establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.